Oficialusis leidinys L 089 , 05/04/2002 p. 0003 - 0004



Tarybos reglamentas (EB) Nr. 580/2002 2002 m. kovo 25 d. dėl Protokolo, nustatančio žvejybos galimybes bei finansinį įnašą numatytą Europos bendrijos ir Gabono Respublikos susitarime dėl žvejybos prie Gabono krantų nuo 2001 m. gruodžio 3 d. iki 2005 m. gruodžio 2 d., sudarymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37 straipsnį kartu su jos 300 straipsnio 2 dalimi ir 300 straipsnio 3 dalies pirmąja pastraipa, atsižvelgdama į Komisijos pasiūlymą, atsižvelgdama į Europos Parlamento nuomonę [1], kadangi: (1) Pagal Europos bendrijos ir Gabono Respublikos susitarimą dėl žvejybos prie Gabono krantų [2] abi šalys dalyvavo derybose, siekdamos nustatyti šio Susitarimo pakeitimus, kurie reikalingi pasibaigus minėto Susitarimo protokolo taikymo laikotarpiui. (2) Po šių derybų 2001 m. rugsėjo 20 d. buvo parafuotas naujasis Protokolas, nustatantis žvejybos galimybes ir finansinį įnašą, numatytą pirmiau minėtame Susitarime nuo 2001 m. gruodžio 3 d. iki 2005 m. gruodžio 2 d. (3) Bendrija yra suinteresuota patvirtinti šį Protokolą. (4) Turi būti nustatytas žvejybos galimybių paskirstymas tarp valstybių narių, PRIĖMĖ ŠĮ REGLAMENTĄ: 1 straipsnis Bendrijos vardu patvirtinamas Protokolas, nustatantis žvejybos galimybes ir finansinį įnašą, numatytą Europos bendrijos ir Gabono Respublikos susitarime dėl žvejybos prie Gabono krantų nuo 2001 m. gruodžio 3 d. iki 2005 m. gruodžio 2 d. Šio Protokolo tekstas pridedamas prie šio reglamento [3]. 2 straipsnis Protokole numatytos žvejybos galimybės paskirstomos tarp valstybių narių taip: - tunus žvejojantiems seineriams: — Prancūzija: | 20 laivų, | — Ispanija: | 18 laivų, | - vandens paviršiuje ūdomis žvejojantiems laivams: — Ispanija: | 20 laivų, | — Portugalija: | 6 laivai, | - traleriams: — Ispanija: | 900 GRT per mėnesį, apskaičiuota pagal vidurkį per metus, | — Graikija: | 300 GRT per mėnesį, apskaičiuota pagal vidurkį per metus. | Jeigu licencijų paraiškos iš šių valstybių narių neišeikvoja Protokole numatytų žvejybos galimybių, Komisija gali svarstyti licencijų paraiškas iš bet kurios kitos valstybės narės. 3 straipsnis Valstybės narės, kurių laivai žvejoja pagal šį Protokolą, turi pranešti Komisijai apie kiekvieno sugavimo Gabono žvejybos zonoje kiekius, vadovaujantis išsamiomis taisyklėmis, nustatytomis 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės [4]. 4 straipsnis Tarybos pirmininkas įgaliojamas paskirti asmenis, įgaliotus pasirašyti Bendrijai privalomą Protokolą. 5 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. kovo 25 d. Tarybos vardu Pirmininkas A. M. Birulés y Bertrán [1] 2002 m. kovo 14 d. pareikšta nuomonė (dar nepaskelbta Oficialiajame leidinyje). [2] OL L 308, 1998 11 18, p. 4. [3] OL L 73, 2002 3 15, p. 19. [4] OL L 73, 2001 3 15, p. 8. --------------------------------------------------